**Raseinių meno mokykla**

švietimo įstaigos pavadinimas

**Albina Damašauskienė**

(švietimo įstaigos vadovo vardas ir pavardė)

**METŲ VEIKLOS ATASKAITA**

2020-01-19 Nr. 1

\_\_\_Raseiniai\_\_\_\_

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Trumpai aptariamos švietimo įstaigos strateginio plano ir įstaigos metinio veiklos plano įgyvendinimo kryptys ir pateikiami svariausi rezultatai bei rodikliai)  Raseinių meno mokyklos (toliau- Mokykla) veikla organizuojama vadovaujantis 2019-2021 m. strateginiu planu ir 2019 m. veiklos planu.   1. **2019 metų veiklos plano tikslas - ugdymo prieinamumo ir kokybės užtikrinimas, sukuriant palankiausias galimybes ugdytiniui realizuoti individualius gebėjimus. 1.1.Uždavinys.** Tobulinti ir papildyti inovatyviais metodais ugdymo programas, kad kiekvienas vaikas mokymosi procese patirtų sėkmę.   **1.1. 1. Siekinys.** Stipresnė motyvacija siekti aukštesnių mokinių pasiekimų rezultatų.  **Siekinio** **rezultatai bei rodikliai**  2019 metais Mokyklos bendruomenei ir socialiniams partneriams skleidėme pažangias ugdymo(si) proceso organizavimo formas ir dalinomės gerąją darbo patirtimi. Parengta dirigavimo programa chorinio dainavimo mokiniams, padėjo plėtoti mokinių meninius gebėjimus, metodikos naujumas sudomino mokinius, padėjo jiems kūrybiškai atsiskleisti. Mokykla patenkino mokinių meninius ir saviraiškos poreikius, užtikrino meninio ugdymo prieinamumą ir įvairovę, suteikė žinių, skatino mokinių kultūrines bei menines iniciatyvas, kūrybiškumą. Mokytojai individualiai pritaikė ugdymo programas mokiniui, atsižvelgdami į prigimtinius gebėjimus ir tai padėjo efektyviai mokiniui mokytis, bręsti kaip asmenybei. Mokytojai kaupė informaciją apie mokinio mokymo(si) ir emocinę patirtį, daromą pažangą, parinkdavo ugdymo turinį ir metodus, labiausiai atitinkančius vaiko poreikius ir asmenines savybes. Mokytojai teikė tėvams (įtėviams, globėjams, rūpintojams ) informaciją apie vaiko mokymąsi, stiprino ryšius tarp vaiko, tėvų (įtėvių, globėjų, rūpintojų) ir mokyklos. Visų priemonių visuma motyvavo mokinius ir užtikrino geresnius ugdymo(si) rezultatus - metinis mokyklos pažangumo vidurkis 9,6 balo, lyginant su 2018 metais - nekito.  **1.1.2. Siekinys.** Ugdymo procese plačiau pritaikyti IKT. 5 proc. pagerinti mokinių solfedžio egzaminų, atsiskaitymų balus.  **Siekinio** **rezultatai bei rodikliai**  Esminiai gebėjimai - užrašius IKT priemone, mokiniai pradėjo intonuoti melodijas mažoro ir minoro dermėse, atpažįsta bei atlieka įvairius ritminius darinius, lengviau geba apibūdinti ir užrašyti skambantį muzikinį tekstą. Solfedžio pamokų atsiskaitymų ir egzaminų metu, mokiniai, naudodamiesi Finale NotePad programa, atliko muzikos teorijos, ritmines, melodines užduotis, užrašė intervalus , kadencijas, laipsnių sekas mažoro ir minoro dermėse, bei nuo garso, ritminius ir melodinius diktantus. Demonstravo ir analizavo savo sukurtą kūrinį(ius), dėl kurio atsiskaitymai , egzaminai pasidarė įdomesni, kūrybiškesni ir jų vertinimo balai pagerėjo 5 proc. Intensyvesnis IKT taikymas teorijos pamokose suteikė galimybę plėtoti solfedžio teorijos, kūrybinės praktikos gebėjimus ir įgūdžius. Gilinami muzikos teorijos užrašymo įgūdžiai, gebėjimas naudotis muzikos teorijos kalbos priemonėmis, tenkinant pažinimo, individualios raiškos poreikius. Skatino mokinių domėjimasis IKT muzika, jos kūrybos formomis, ugdomas iniciatyvumas, kūrybinis mąstymas, muzikalumas, derinamos tradicinės formos ir naujovės. Orientuojamasi į mokinio individualių gabumų raidą, mokymosi ypatumus bei pasiekimus. Naudojimasis informacinėmis kompiuterinėmis technologijomis, padėjo mokytojui ir mokiniui plėsti solfedžio pradinio ir pagrindinio ugdymo programose numatytus mokymo(si) gebėjimus ir įgūdžius bei bendrąsias ir dalykines kompetencijas.  **1.1.3.Siekinys.** Sudaryti sąlygas kelti mokinių menines kompetencijas, vykdant profesionalaus meno sklaidą. Tris dienas metuose organizuoti meistriškumo pamokas arba kūrybinius susitikimus su profesionalais.  **Siekinio rezultatai bei rodikliai**  2019 metais Mokyklos mokiniai ir mokytojai susitiko su 5 profesionaliais menininkais: dviejų dienų smuikavimo stovykla su LMTA doc. E.Vyčinu Vilkijos etnokultūros muziejuje; susitikimas - koncertas „ Retro Piano“ galerijoje, Latvijos Respublikoje (Rygoje) su pianistu virtuozu Vladimiru Diordijevu; Ariogaloje ir Raseiniuose vyko susitikimas-koncertas su profesoriumi, pianistu virtuozu Roku Zubovu; savo neikainojama patirtimi su mūsų mokyklos dainavimo ir fortepijono skyriaus mokiniais ir mokytojais pasidalijo žymus džiazo pianistas ir pedagogas profesorius Saulius Šiaučiulis; dainavimo specialybės mokiniams meistriškumo pamokas ir koncertą dovanojo VDU muzikos akademijos profesorė, operos solistė Sabina Martinaitytė. Uždavinys- sudaryti sąlygas kelti menines kompetencijas organizuojant susitikimus su profesionalais viršijo planą. Ugdytiniai įgijo aukštesnių meninių kompetencijų, pasiekė aukštesnį profesinio meistriškumo lygį.  **1.2. Uždavinys.** Mokyklos veiklos įsivertinimo organizavimas ir gautų duomenų naudojimas veiklai tobulinti.  **1.2.1 Siekinys.** Vieną kartą metuose organizuoti mokyklos vidinio įsivertinimo tyrimą. Numatyti mokyklos stipriuosius ir tobulintinus aspektus. Informuoti mokyklos bendruomenę apie vidinio įsivertinimo išvadas ir pateikti rekomendacijas.  **Siekinio rezultatai bei rodikliai**  2019 m. atlikti 3 mokyklos vidinio įsivertinimo tyrimai. Planuotas uždavinys organizuoti siauros apimties vieną vidinį mokyklos veiklos įsivertinimą buvo įgyventintas ir virštas 3 kartus.  2019 metais meno mokyklos dainavimo mokytoja ekspertė J. Daugėlienė atliko kokybinio metodo taikymą, vertinant mokinių pažangą.Tyrimo tikslas – įvertinti mokinių pažangą, taikant kokybinį metodą. Uždaviniai: atskleisti mokinių pažangos pokyčius, įvykusius per mokslo metus; apibūdinti mokinių įgytos patirties savybes; suformuluoti išvadas vertinime. **Išvados:** 1) mokiniai pozityviai įvertino ugdomosios veiklos rezultatus; 2) kokybinė prieiga – refleksijos raštu ir jų turinio (content) analizė – padėjo apibrėžti mokinių įgytas patirtis; 3) refleksijų turinio analizė padėjo išryškinti mokinių susidomėjimą išbandyti naujas idėjas veikiant kartu; 4) silpnosios savybės, akcentuojamos refleksijose, galinčios įtakoti mokymą(si), yra respondentų įdėtų pastangų ir savimokos įgūdžių stoka.  Įmonė, su kuria sudaryta paslaugų teikimo sutartis dėl darbuotojų saugos, ištyrė Mokyklos darbuotojų psichosocialinių veiksnių riziką ir veiksnių vertinimą. Darbo vietoje tirti šie rizikos veiksniai: psichologinė, socialinė ir organizacinė darbo aplinka. Tyrimui naudota Šiaurės Europos šalių ir socialinių darbo veiksnių įvertinimo klausimynas. Aprobavus anketų duomenis padarytos išvada, kad Mokykloje bendra psichosocialinė aplinka priimtina. Rekomenduojama skatinti organizacinę kultūrą, gerinti ryšį tarp darbuotojų ir vadovybės ir tarp bendradarbių, išvengti staigių organizacinių pakeitimų ir darbo neužtikrintumo.  Mokykla vykdė vidinį įsivertinimą dėl mokyklos mikroklimato. Įsivertinimo instrumentas - parengtos anketos mokytojams, pasinaudojant IQES online Lietuva anketų pavyzdžiais. Anketų rezultatus aprobavo darbo grupė, sudaryta Raseinių meno mokyklos direktoriaus įsakymu 2019 m. spalio 3 d. Nr. V-71 ,,Dėl darbo grupės sudarymo Raseinių meno mokyklos ugdymo kokybės įsivertinimui organizuoti". Aprobavus anketų duomenis buvo nustatyta aukščiausios vertės, žemiausios vertės, poreikio keistis rezultatai, pateiktos rekomendacijos ir išvados. **Žemiausios vertės** ir didžiausio poreikio keistis rodiklis išskirtas kolektyvo tarpusavio bendradarbiavimas ir integratyvumas, vertinamas procentine verte - 42,1proc. kokybine verte vertinamas ,,patenkinama‘‘ – 2 lygis. Vertinimas - vidutiniškas, o vertinimo kriterijų aiškumas išskiriamas kaip tobulintinas mokyklos veiklos aspektas. **Aukčiausios vertės** rodiklis - teigiami mokytojų ir mokinių tarpusavio santykių rodiklis vertinamas procentine verte- 92 proc. kokybine verte vertinamas ,,labai gerai‘‘ – 4 lygis. Tai yra stiprus mokyklos aspektas. Mokinių tarpusavio, mokinių ir mokytojų tarpusavio santykiai grindžiami pagarba, pasitikėjimu, pastangomis suprasti kitą, geranoriškumu, rūpinimusi padedant ir dalijantis. Siekiama, kad kiekvienas jaustųsi vertingas, reikalingas ir saugus. Mokiniai jaučiasi priklausantys mokyklos bendruomenei, yra patenkinti tuo, prisiima įsipareigojimus**.** „Aiškus vadovavimas mokyklai“ – vertinamas procentine verte- 84,2 proc. **kokybine verte vertinamas ,,gerai‘‘** – 3 lygis. Toks vertinimas rodo, kad didžioji dalis darbuotojų yra patenkinti mokyklos vadovų darbu bei vadybinėmis kompetencijomis ir supranta, kad vadovybė sėkmingai geba vertinti jų darbą. Darbo grupės rekomendacijos: įtraukti tėvus (globėjus, rūpintojus), socialinius partnerius į mokyklos veiklos perspektyvos kūrimą; didinti bendruomenės narių tarpusavio pasitikėjimą; metodinėse grupėse, su administracijos darbuotojais, kolegomis atvirai kalbėtis apie problemas; kurti solidarią bendruomenę, kurios santykiai grindžiami geranoriškumu vienas kitam ir kolegialia pagalba; organizuoti mokymą tema „Tarpusavio emocijų valdymas“; efektyvinti tėvų įsitraukimą į individualių mokymosi planų kūrimą; susidarius konfliktinei situacijai, ją spręsti vietoje, kreipiantis į savivaldos institucijų vadovus, mokyklos vadovus, o reikalui esant į specialistus. Atvirai kalbėti apie problemas, įvardinti konflikto esmę, analizuoti problemas ir siūlyti būdus joms spręsti. Skatinti geranorišką požiūrį vienas kitam. Mokykloje veikla organizuojama puikiai, tik kartais trūksta pačių mokytojų tarpusavio supratimo, pagarbos vienas kitam. Rekomenduojama sudaryti mokytojų darbo grupę Mokyklos mikroklimato gerinimo priemonių planui parengti.  Įsivertinimas yra Mokyklos bendruomenės refleksija: problemų apmąstymas, įrodymų rinkimas (tyrimas) ir dialogas vertinant bei interpretuojant įrodymus. Įsivertinimas padeda Mokyklos personalui apmąstyti (reflektuoti) ir pagrįsti savo veiklą, bendruomenei susikalbėti ir susitelkti siekiant nuolatinio veiklos tobulinimo. Sistemingai vykdomas Mokyklos veiklos kokybės įsivertinimas įgalina, visą Mokyklos bendruomenę (Mokyklos vadovus, mokytojus, mokinius ir jų tėvus (globėjus), steigėjo atstovus ir kitus Mokyklos veikla suinteresuotus socialinius partnerius) argumentuotai diskutuoti apie mokinių mokymą ir mokymąsi, pripažinti mokytojų meistriškumą ir gerąsias praktikas, kaip tinkamus pavyzdžius mokytojų bendruomenės organizaciniam mokymuisi. Jis taip pat padeda surinkti suinteresuotiems asmenims ir partneriams svarbius Mokyklos veiklos kokybę atspindinčius įrodymus.  **2. 2019 m. veiklos plano tikslas - švietėjiškos veiklos plėtojimas, pasitelkiant socialinius partnerius, puoselėjant tradicijas bei ugdant bendruomeniškumą.**  **2.1. Uždavinys.** Sdaryti sąlygas Mokyklos meniniams kolektyvams ir individualiems mokiniams siekti aukštesnių rezultatų, dalyvaujant tarptautiniuose, rajoniniuose, šalies konkursuose.  **2.1.1. Siekinys.** Sėkmingai dalyvauti ne mažiau kaip 50 konkursų per metus:  **Siekinio** **rezultatai bei rodikliai**  2019 metais Mokyklos mokiniai dalyvavo **254** renginiuose. Lyginant su 2018 m. renginių skaičius padidėjo 25 proc. Iš jų **216** renginių sudaro tarptautiniai, šalies, rajono lygmens konkursai, laimėta 41 prizinė vieta. Dalyvauta **tarptautiniuose** konkursuose: piešinių konkursas –„Trijų spalvų istorija“; X tarptautinis vaikų ir jaunimo pučiamųjų instrumentų ansamblių festivalis-konkursas „Pavasario trimitai 2019“; tarptautinis piešinių konkursas – „Greta realybės – fantazijų pasaulis“; tarptautinės varžybos “Kėdainiai open - 2019“; „Sun City Cup - 2019“. Šiaulių Arena; tarptautinės varžybos „Rudens taurė“ (Garliava); tarptautinės varžybos Perla Baltyku Miadystroje (Lenkija); XII kamerinės muzikos konkursas-festivalis „Giovani virtuosi“, tarptautinis pianistų konkursas „Muzikuojantys berniukai“, tarptautinis kamerinės ir džiazo muzikos festivalis-konkursas „Sąskambiai 2019”, IV tarptautinis jaunųjų pianistų konkursas “Konsonansas-disonansas”, II tarptautinis pianistų konkursas “Trofeo musicale”; tarptautinis medinių ir varinių instrumentų solistų konkursas „Ventus musicale“. X-asis tarptautinis vaikų ir jaunimo pučiamųjų instrumentų ansamblių konkursas „Pavasario trimitai 2019“; tarptautinis vaikų piešinių konkursas „Išgirsti pačią slapčiausią gamtos kalbą“; tarptautinis vaikų ir jaunimo dailės miniatiūrų konkursas „Dialogai su gamta. Mano kraštas“; XII tarptautinis jaunųjų atlikėjų kamerinės muzikos konkursas „Giovani virtuosi“.  Dalyvauta **šalies** lygmens konkursuose: XIX-sis respublikinis fortepijoninių ansamblių konkursas „Skambinu su draugu“; piešinių konkursas – „Lietuvos paukščiai 2019“;  jaunų pianistų konkursas „Grand pas“, regioninis turas; Lietuvos 10 – ties šokių pirmenybės. Alytaus sporto rūmai; Reitingo varžybos „Liepsnojantis šokis“. Garliavos sporto centras; Reitingo varžybos „Sidabrinis sakalas - 2019“. Garliavos sporto centras; „Kauno taurė“. Garliavos sporto centras; reitingo varžybos „Gintarėliai – 2019“. KTU salė; Žuvėdros taurė – 2019. Klaipėdos konservatorija; Reitingo varžybos „Jaunosios viltys“ (Garliava); „Jonava open  (Jonava); X jaunųjų atlikėjų kamerinės ir džiazo muzikos konkursas „Sąskambiai - 2019“; respublikinis pianistų konkursas „Grand Pas“, III respublikinis jaunųjų pianistų konkursas „Skambioji klaviatūra“, respublikinis instrumentinių ansamblių konkursas „Karamelė“, III respublikinis konkursas „Romantikų įkvėpti“; VIII Lietuvos jaunųjų atlikėjų konkursas „Linksmoji polkutė – 2019“; respublikinio meninio skaitymo konkursas Mažeikių Vytauto Klovos muzikos mokykloje; Lietuvos moksleivių plakato ir atviruko konkursas „Kovo 11-oji“ ; konkursas antrinių atliekų „Kita forma 2019“; „Šv. Kazimiero statulėlės ir teksto“ konkursas; piešinių konkursas „Tautodailės verpetuose. Gyvybės medis“; X respublikinis jaunųjų atlikėjų konkursas ,,Sentimentai valsui“; III respublikinis styginių instrumentų festivalis – konkursas „Romantikų įkvėpti“; VII respublikinis Romualdo Žaldoko smuikininkų ir violončelininkų konkursas; II respublikinis styginių instrumentų festivalis- konkursas „Romantikų įkvėpti“; IV respublikinis muzikuojančių šeimų festivalis – konkursas „Gaidų pynė – 2019 “ atrankinis turas ir baigiamasis koncertas- konkursas; IV respublikinis muzikuojančių šeimų festivalis – konkursas „Gaidų pynė – 2019 ir baigiamasis koncertas- konkursas; XX Lietuvos muzikos (meno) mokyklų jaunųjų stygininkų festivalis- konkursas „ARCO“; dainavimo konkursas „Vyturiai ir vyturėliai“. Dalyvauta **rajono** lygmens konkursuose: bendrojo ugdymo mokyklų konkursas „Muzikiniu traukiniu atrieda Kalėdos“; 2019 m. rašinių, piešinių ir fotografijų konkursas „Už Raseinių ant Dubysos“; rajoninis mokinių kūrybinių darbų konkursas „Maironio takais“; „Dainų dainelė“.  95 proc. mokinių dalyvavo planuotuose konkursuose festivaliuose, buvo gerai vertinami. Suorganizuoti koncertai, renginiai paskatino dalyvaujančių mokinių motyvaciją mokytis. Paskatintas ugdytinių kūrybiškumas, padidėjo meninė, koncertinė patirtis. Lyginant su 2018 metais renginiuose dalyvavusių mokinių skaičius padidėjo 15 proc.  **2.2. Uždavinys.** Skatinti mokinių motyvaciją, saviraiškos poreikius organizuojant kūrybines stovyklas, edukacinius užsiėmimus netradicinėse aplinkose, bendradarbiaujant su kitomis ugdymo įstaigomis.  **2.2.1. Siekinys.** Sėkmingai dalyvauti ne mažiau 20 renginių su kitomis ugdymo įstaigomis šalyje bei užsienyje.  **Siekinio rezultatai bei rodikliai**  2019 metais organizuoti 33 pažintiniai - edukaciniai renginiai bendradarbiaujant su kitomis įstaigomis: edukacinė pamoka – pavasario instrumentų mugė; edukacinė fortepijono klasės popietė- ,,Labas vasara”, pasitinkant vasaros atostogas; edukacinė popietė užsiėmimas „Išvykim žiemą kūrybingai“;edukacinės kelionės į Klaipėdos Muzikinį teatrą, į Trakus; edukacinė programa su Pakruojo dvaro amatininke: įvairių suvenyrų gamyba iš molio; 4 edukacinės programos bendrojo ugdymo įstaigose; „Instrumentų mugė“ rajono ugdymo įstaigose; edukacinė – pažintinė pamoka „Variniai instrumentai“ Šiluvos gimnazijoje; atviros kūrybinės dailės velykinės šeimos dirbtuvės Raseinių krašto istorijos muziejuje; Raseinių lopšelyje darželyje ,,Saulutė“-50 teatralizuotas pasirodymas; ,,Neringos šokių studijai -10“ teatralizuotas pasirodymas; atviros kūrybinės dailės advento šeimos dirbtuvės dailės klasėje; respublikinė teorinė – praktinė konferencija „Pasaulis vaiko akimis”; edukacinė išvyka į Klaipėdos valstybinį muzikinį teatrą;edukacinė išvyka į Kauno M. K. Čiurlionio dailės muziejų; edukacinė išvyka į XXII Tarptautinis akordeono festivalį Vilnius 2019; koncertas V. Petkaus pagrindinėje mokykloje; vasario 16-os paminėjimo koncertas l/d „Saulutė“ bendruomenei; išvyka į Raseinių krašto istorijos muziejų; edukacinė kelionė į Kauno dramos teatrą; koncertas Raseinių neįgaliųjų dienos užimtumo centre kovo 8-osios proga; koncertas Raseinių Blinstrubiškių socialinės globos namuose skirtas Lietuvos nepriklausomybės atkūrimo dienai „Aš dalis Tavęs“;Edukacinė programa pradinių klasių mokiniams Šaltinio progimnazijoje, Motinos dienos minėjimo koncertas „Tavo šypsena“ l/d „Saulutė“; edukacija-koncertas skirtas kompozitoriaus J. Tallat-Kelpšos 130 metinėms paminėti Kalnujuose ; šventė ,,Skambėk lietuviškas žodi“, skirta spaudos atgavimo 115-čiui; sakralinės muzikos koncertų ciklas ,,Ave Marija“ Šiluvos Nemakščių ir Ariogalos bažnyčiose, koncertų ciklas ,,Giesmė gimtajam kraštui“ Lyduvėnuose, Betygaloje ir Raseiniuose; Meno mokyklos mokinių ir mokytojų susitikimai su Rygos „Galerijos Retro Piano“ direktore Natalja Nosenko garsiu šių instrumentų meistru restauratoriumi Anatolijumi Zaburdajevu ir koncertas „Muzikinė vaivorykštė (Musical Rainbow 2019 – II“) Rygos miesto bendruomenei. Dešimt gabiausių meno mokyklos mokinių turėjo unikalią galimybę nuvykti į Suomijos Respubliką Patenkinti mokinių saviraiškos poreikiai, sudarytos galimybės meninių įgūdžių stiprinimui užsiėmimuose netradicinėse aplinkose. Pagilintos mokinių socialinės kompetencijos, pagilinta mokinių motyvacija mokytis. 2019 metais suorganizuota šešiolika edukacinių renginių daugiau lyginant su 2018 metais.  Mokytojai ir mokiniai aktyviai bendravo, bendradarbiavo, dalijosi gerąja patirtimi su kitomis įstaigomis ir partneriais tiek Lietuvoje, tiek už jos ribų. 2019 metų veiklos plano uždavinys skatinti mokinių motyvaciją, saviraiškos poreikius organizuojant kūrybines stovyklas, edukacinius užsiėmimus netradicinėse aplinkose, bendradarbiaujant su kitomis ugdymo įstaigomis viršytas 60 proc. Mokytojai ir mokiniai praplėtė akiratį, įgijo žinių.  **2.3 Uždavinys.**Sudaryti galimybes visiems (ne tik gabiems) mokiniams dalyvauti konkursuose, festivaliuose.  **2.3. 1. Siekinys.** Parengti ne mažiau, kaip 1 konkursą, festivalį per metus.  **Siekinio rezultatai bei rodikliai**  2019 m. Mokyklos dailės klasės mokiniai dalyvavo ir pasiekė aukštų rezultatų piešinių konkurse ,,Maironio takais". Dainavimo mokytojai surengė dainavimo festivalį, bei konkurso ,,Dainų dainelė" mokyklinę ir rajoninę atrankas. Fortepijono skyriaus festivaliai ,,Vaivorykštės juosta" ir ,,Rudens mozaika" paskatino dalyvauti visus mūsų Mokyklos pianistus. Choregrafijos mokytoja organizavo rajoninį liaudiškų šokių festivalį ,,Už Raseinių ant Dubysos", kuriame dalyvavo visi šokėjai.  Kiekvienam mokinys turėjo galimybę dalyvauti konkurse ar festivalyje; patenkinti visų mokinių saviraiškos poreikiai, paskatintas kūrybiškumas, sustiprinti meniniai, koncertiniai įgūdžiai.  **2.4 Uždavinys.** Inicijuoti mokyklos 60 -ties metų jubiliejaus minėjimą.  **2.4.1. Siekinys.** Sėkmingai organizuoti, ne mažiau 5 renginiai, skirti mokyklos jubiliejui paminėti.  **Siekinio rezultatai bei rodikliai**  Mokyklos 60 -ojo gimtadienio metais buvo surengti 7 renginiai Mokyklos bendruomenei ir visuomenei. Pirmasi jubiliejinis koncertas įvyko balandžio mėn. Ariogaloje su pianistu R. Zubovu, antrasis renginys - muzikos patriarchui Juozui Naujaliui – 150", trečias koncertas su profesore S. Martinaityte ir jos studentais, ketvirtas - meno mokyklos mokinių ir svečių grandiozinis koncertas Raseinių bažnyčioje, penktasis - koncertas rudenį su pianistu profesoriumi S. Šiaučiuliu, šeštasis - pianistų festivalis ,,Rudens mozaika''ir septintasis (baigiamasis)- Advento skaitymai  „Stebuklo laukiu“.  Sėkmingai parengtas ir įgyvendintas Mokyklos jubiliejaus renginių planas, pasiskirstyta užduotimis scenarinio plano įgyvendinimui, įtraukta visa mokyklos bendruomenė. Organizuota 2 renginiais daugiau, negu planuota.  **3. 2019 m. veiklos plano tikslas - mokyklos bendruomenės narių mokymosi kompetencijų plėtra bendradarbiaujamt, skleidžiant gerąją patirtį.**  **3.1. Uždavinys.** Skatinti ir sudaryti sąlygas Mokyklos darbuotojams tobulinti savo kompetencijas.  **3.1.1. Siekinys.** 2019 metais suorganizuoti ne mažiau, kaip 10 metodinių renginių, kuriuose mokytojai kels kvalifikaciją ne mažiau 750 valandų.  **3.1.2. Siekinys.** Aktyvus mokyklos administracijos ir vadovų dalyvavymas mokymuose.  **Siekinių** **rezultatai bei rodikliai**  2019 metais mokytojai organizavo ir dalyvavo 29 metodiniuose renginiuose. Iš jų mokyklos mokytojų organizuoti ir pravesti - 11 seminarų: “Vokalinės kultūros ugdymas mokykloje“; susitikimas - seminaras „Muzikos kūrinių interpretacija“ su profesoriumi S Šiaučiuliu; „Muzikavimas vaiko gyvenime: raida ir veiklos galimybės“; seminaras ,,Gyvas, netikėtas ir daugiaformis lėlių teatras, jo integravimas į vaiko asmenybės formavimą ugdymo metu“; „ Šokis ir viskas apie jį“, Raseinių rajono mėgėjiškų šokių kolektyvų vadovams ir suaugusiems šokio mėgėjams; metodinė paskaita „Nesudėtingi džiaziniai akordai gitarai: drop2, drop3“, Raseinių meno mokyklos bei bendrojo ugdymo mokyklų muzikos mokytojams; metodinis pranešimas ,,Solinio dainavimo mokymo ypatumai“; seminaras “Dainavimo reikšmė muzikiniame ugdyme“; seminaras – praktikumas „Garso formavimo ir kūrybinių sprendinių ieškojimas grojat akordeonu“; atvira dirigavimo pamoka; Muzikos mokytojų metodinė diena praktikumas. Respublikinė Konferencija -šiuolaikinės aktualijos meno (muzikos) mokyklose;  Viso mokytojai kvalifikaciją 2019 metais kėlė 1454 val., lyginant su 2018 metai 4 proc. daugiau.  Mokyklos direktorė organizavo ir pravedė seminarus ,,Neformaliojo švietimo mokyklos (meno/muzikos) veikos įsivertinimo organizavimas"; ,,Mokinio pažangos ir pasiekimų vertinimo iššūkiai neformaliojo ugdymo mokykloje". Direktorės pavaduotoja ugdymui baigė neformaliosios lyderystės programos modulį (250 val.) ,,Švietimo lyderystės samprata", kurio metu parengė ir pristatė grupinį projektą - veiklos tyrimą. Mokyklos raštvedė tobulino kvalifikaciją dalyvaudama DVS praktiniuose mokymuose ir seminare ,,Darbo kodekso taikymas praktikoje". Mokyklos ūkvedė dalyvavo seminare ,,Viešieji pirkimai, naujovės", bibliotekininkė -  „Savivaldus mokymasis mokykloje. Kas tai?“ , „Informacinis raštingumas ir jo svarba XXI a. mokykloje. Mokytojo ir bibliotekininko vaidmuo".  Vienas svarbiausių švietimo sistemos veiksnių, lemiančių aukštą švietimo kokybę bei darnios ir sumanios visuomenės vystymąsi, yra pedagogų, Mokyklos vadovų ir administracijos profesionalumo stiprinimas – naujų kompetencijų įgijimas bei esamų efektyvinimas. Naujovių ir iššūkių Mokykloje yra daug, todėl mokytojas privalo nuolat tobulėti. Meno mokykloje pedagoginiai darbuotojai ir administracija nelieka abejingi pokyčiams, išsako savo poreikius, į kuriuos atsižvelgiant organizuojama ir dalyvaujama kvalifikacijos kvalifikacijos tobulinimo renginiuose.  **4. 2019 m. veiklos plano tikslas - gerinti mokymosi aplinką.**  **4.1. Uždavinys.** Darbų saugos mokymų darbuotojams organizavimas.  **4.1.1.** **Siekinys.** Kartą metuose organizuoti mokymus darbuotojams.  2019 metų rugsėjį darbuotojams organizuoti mokymai: darbuotojų gaisrinės saugos žinių patikinimas; darbuotojų sveikatos instruktavimas darbo vietoje.  **Siekinio rezultatai bei rodikliai**  Užtikrinti saugią, estetišką, tvarkingą, atitinkančią higienos normas Mokyklos aplinką. Sustiprinta Mokykos materialinė bazė: įsigyta naujų knygų, kompiuterių,spausdintuvų,muzikos prekių,garso aparatūros, atnaujinta interneto svetainė, baldų ir kt. Iš viso ~7121 Eurų. Pagerintos darbo sąlygos darbuotojams Viduklės skyriuje.    **5. 2019 m. mokyklos veiklos plano įgyvendintų tikslų apibendrinimas.**  -Mokykloje užtikrintos mokiniams ir mokytojams lygios galimybės, ugdymo prieinamumas ir aukšta ugdymo kokybė;  -kompetetingi mokytojai ugdymo procese kūrybiškai taikė inovatyvius mokymo metodus, įgalinančius mokinius kūrybiškai mąstyti, reflektuoti, puoselėti savo gebėjimus, integruotis į platesnį kultūrinį ir profesionalųjų lygmenį;  -mokyklos administracijos komanda, išmananti šiuolaikinius pasirenkamojo meninio vaikų ugdymo sistemos ir vadybos principus, švietimo politikos formavimo ir įgyvendinimo tikslus, sprendė Mokyklos bendruomenės kultūros, partnerystės, švietimo paslaugų ir kokybės užtikrinimo vadybines problemas;  - aplinka saugi ir estetiška, atitinkanti šiuolaikinius reikalavimus, laiduojanti palankias sąlygas mokinių ir mokytojų mokymui(si), ugdymo procesas įdomus ir patrauklus, atliepiantis infomacinės visuomenės poreikius;  -tinkamai užtikrinta sklaida apie Mokyklos patrauklumą, prieinamumą, kūrybingai dirbančius mokytojus ir auštus mokinių pasiekimus;  - mokinių skaičius augantis, įdomi veikla ir aukštos kokybės ugdymas motyvuoja tėvelius rinktis mūsų Mokyklą. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1. Parengti 2019-2021 metų meno mokyklos strateginį planą. | Parengtas 2019-2021 metų mokyklos strateginis planas atitinka šalies ir rajono neformaliojo švietimo tikslus. | Įgyvendintos visos strateginiam planui parengti veiklos: sudaryta darbo grupė (įsakymas  ,,Dėl darbo grupės sudarymo Raseinių meno mokyklos 2019-2021 m. strateginiam planui parengti 2019 m. vasario 13 d. Nr. V- 18)  Atlikta SSGG analizė; pateiktos išvados, rekomendacijos, parengtas strateginio plano projektas įtraukiant visą mokyklos bendruomenę, suderintas su mokyklos kuratoriumi. | 2019 -2021 metų strateginis planas patvirtintas: 2019m.gegužės 24 d. Nr. V-35 ir Raseinių rajono savivaldybės administracijos direktoriaus 2019 m. gegužės 24 d. įsakymu Nr. A1-487.  Raseinių meno mokyklos direktoriaus įsakymu ,,Dėl Raseinių meno mokyklos 2019-2021 metų strateginio plano patvirtinimo". |
| 2.Įgyvendinti efektyvų finansinių ir materialinių išteklių valdymą. | Kiekvieną ketvirtį išanalizuoti įstaigai skirtų asignavimų vykdymą ir, esant reikalui, kreiptis į rajono Savivaldybės tarybą dėl lėšų perskirstymo.  Išanalizuoti priemonių įsigijimo poreikį. | Paskirtos įstaigai lėšos naudojamos efektyviai, neviršijant 2019m. įstaigai patvirtintų asignavimų.  Įsigyjamas turtas tikslingai pagal poreikį. | 2019m. paskirtos įstaigai lėšos naudotos neviršijant patvirtintų asignavimų (Biudžeto išlaidų sąmatos vykdymo metinė ataskaita) Sutaupytos lėšos 38 000 eurų darbo užmokesčio.  Įsigyta būtinų priemonių (muzikos , IT , baldų, knygų ) ugdymo aplinkos gerinimui. |
| 3. Organizuoti mokyklos vidinį įsivertinimą. | Numatyti mokyklos stipriuosius ir tobulintinus aspektus.  Informuoti mokyklos bendruomenę apie vidinio įsivertinimo išvadas ir pateikti rekomendacijas. | Mokyklos vidiniam tyrimui organizuoti parengtas direktoriaus įsakymas: 2019 m. birželio 3d. Nr. V40,  ,,Dėl darbo grupės sudarymo Raseinių meno mokyklos  ugdymo kokybės įsivertinimui organizuoti"  2019 m. spalio 3 d. Nr. V- 71 „Dėl darbo grupės sudarymo Raseinių meno mokyklos ugdymo kokybės įsivertinimui organizuoti“  Darbo grupės .  Nustatytos vertinimo sritys, suplanuoti vertinimo atlikimo metodai, pasinaudojant IQES online Lietuva anketų pavyzdžiais. | 2019 m. birželio mėnesį atliktas vidinis mokyklos mikroklimato įsivertinimas.  Ištirtos pasirinktos temos „Aktyvus mokyklos gyvenimas“, „Kolektyvo tarpusavio bendradarbiavimas ir integratyvumas“ , „Iniciatyvus požiūris į problemas“, „Teigiami mokytojų ir mokinių tarpusavio santykiai“, „Aiškus vadovavimas mokyklai“.  Pedagogų posėdžio metu gruodžio 20d. atlikto tyrimo rezultatai, išvados ir rekomendacijos pristatytos mokyklos bendruomenei ir pritarta. |
| 4. Inicijuoti mokyklos 60-ties metų jubiliejaus paminėjimą ir sudaryti sąlygas mokyklos meniniams kolektyvams ir individualiems mokiniams siekti aukštesnių rezultatų, dalyvaujant šalies bei tarptautiniuose konkursuose, festivaliuose,  šventėse. | Atlikti paruošiamuosius jubiliejaus organizavimo paruošiamuosius darbus, įtraukiant mokyklos bendruomenę į programos rengimą ir įgyvendinimą. Skatinti pedagogus su savo ugdytiniais dalyvauti konkursuose, festivaliuose koncertuose, bendradarbiauti su socialiniais partneriais. | Sudaryta , direktoriaus įsakymu 2019 m. vasario 7 d. Nr. V- 16 darbo grupė išanalizuoja metodinėse grupėse renginių mokyklos 60 metų jubiliejaus paminėjimo galimybes , sudaro veiksmų planą, pasiskirstoma užduotimis. Darbo grupė atlieka paruošiamuosius renginių organizavimo darbus, įtraukiant visą mokyklos bendruomenę. Suplanuota suorganizuoti 5 jubiliejinius renginius.  Metodinėse grupėse suplanuojamas mokinių ir mokytojų dalyvavimas šalies ir tarptautiniuose konkursuose, renginiuose. Numatyta dalyvauti ne mažiau kaip 50- je rajoninių respublikinių , tarptautinių renginių. | Sėkmingai įgyvendintas mokyklos 60 metų jubiliejaus paminėjimas.  Suorganizuoti 7 mokyklos jubiliejiniai renginiai. Pagrindinis iškilmingas koncertas suorganizuotas Raseinių bažnyčioje.    2019 metais meno mokyklos mokiniai dalyvavo 254 renginiuose. Lyginant su 2018 m. renginių skaičius padidėjo 25 proc.  Konkursuose laimėta 41 prizinė vieta. |
| 4. Organizuoti mokytojų kvalifikacijos tobulinimą. | Įgyvendinti 2019m.kvalifikacijos tobulinimo suplanuotas veiklas.  Siekti, kad mokytojai metų eigoje tobulintų profesinę kompetenciją. | Sudarytas metodinės veiklos organizuojamų renginių mokykloje planas atitinka pedagoginės bendruomenės poreikius;  Mokytojai, bibliotekininkė tobulino kvalifikaciją. Suplanuota mokykloje organizuoti 10 metodinių renginių.  Tobulinti kvalifikaciją ne mažiau 750 valandų per metus. | Kvalifikaciją mokytojai tobulino 1454 val. per metus.  Įgyvendintas metodinės tarybos sudarytas ir patvirtintas kvalifikacijos tobulinimo renginių planas (protokolo Nr. 1, 2019m. sausio 22 d.). Suorganizuota 11 metodinių renginių mokykloje. Mokytojai dalyvavo 29 metodiniuose renginiuose. Plane numatytos priemonės įgyvendintos ir viršytos. |

1. **Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 1. Suorganizuoti papildomi mokymai darbuotojų darbų saugos klausimais. | Darbuotojai įgijo žinių apie saugią darbo aplinką, patiriamas rizikas, reikalavimus vidaus tvarkai, darbuotojų teises ir pareigas. Susipažino su darbų saugos reikalavimais dirbant nuotoliniu būdu, reikalavimais vaikų išvykų metu. |
| 2.Dalyvauta 2 projektuose su pianistu V. Neugasimovu, ,,Šatrijos'' choru, meno mokyklos mokiniais penkiose Raseinių rajono bažnyčiose: koncertų ciklas ,,Giesmė gimtajam kraštui" ir sakralinės muzikos koncertų ciklas ,,Ave Marija". | Paskatintas ugdytinių kūrybiškumas, sustiprėjo koncertinė patirtis, motyvacija.  Koncertuodami kartu su profesionalais, ugdytiniai pasiekė aukštesnį profesinio meistriškumo lygį. |
| 3. Pateikta paraiška meno mokyklų konkursui dalyvauti socialinėje iniciatyvoje ,,Misija Laplandija" Suomijoje. Raseinių meno mokykla laimėjo konkursą ir dešimt gabiausių mokyklos mokinių vyko į Laplandiją. | Padidėjo mokinių motyvacija siekti aukštesnių rezultatų. Paskatinti gabiausieji vaikai. |
| 4. 2019 m. atliktas darbuotojų psichosocialinių veiksnių rizikos vertinimas. | Nustatyta, kad meno mokykloje darbo aplinka yra teigiama. Numatyti tobulintini aspektai, pateiktos rekomendacijos. |
| 5. Pravestas seminaras ,,Neformaliojo švietimo mokyklos (meno/muzikos) veikos įsivertinimo organizavimas“ mokyklų vadovams. | Pasidalinta gerąja patirtimi su kitomis šalies meno/ muzikos mokyklomis ,aptarta metodika kaip efektyviai atlikti mokyklos vidinį įsivertinimą ir pasirengti išoriniam mokyklos vertinimui. |
| 6. Parengti nauji mokyklos vidaus dokumentai, aprašai, tvarkos:  6.1. Raseinių meno mokyklos direktoriaus 2019 m. sausio 22 d. įsakymas Nr. V-05 „Dėl Raseinių meno mokyklos darbuotojų pareigybių aprašymų patvirtinimo“.  6.2. Raseinių meno mokyklos direktoriaus 2019 m. vasario 5 d. įsakymas Nr. V-10 „Dėl Raseinių meno mokyklos vidaus darbo tvarkos taisyklių tvirtinimo“.  6.3. Raseinių meno mokyklos direktoriaus 2019 m. vasario 13 d. įsakymas Nr. V-20 „Dėl Raseinių meno mokyklos darbuotojų darbo apmokėjimo tvarkos aprašo patvirtinimo“.  6.4. Raseinių meno mokyklos direktoriaus 2019 m. rugpjūčio 30 d. įsakymas Nr. V-52 „Dėl mokytojų, dirbančių pagal formalųjį švietimą papildančio ugdymo ir neformaliojo švietimo programas, veiklų mokyklos bendruomenei aprašo patvirtinimo“.  6.5. Raseinių meno mokyklos direktoriaus 2019 m. rugpjūčio 30 d. įsakymas Nr. V-53 „Dėl Raseinių meno mokyklos mokytojų, dirbančių pagal formalųjį švietimą papildančio ugdymo ir neformaliojo švietimo programas, darbo krūvio sandaros nustatymo tvarkos aprašo patvirtinimo“.  6.6. Raseinių meno mokyklos direktoriaus 2019 m. rugpjūčio 30 d. įsakymas Nr. V-54 „Dėl Raseinių meno mokyklos mokytojų, dirbančių pagal formalųjį švietimą papildančio ugdymo ir neformaliojo švietimo programas, veiklų, susijusių su profesiniu tobulėjimu aprašo patvirtinimo“.  6.7. Raseinių meno mokyklos direktoriaus 2019 m. spalio 2 d. įsakymas Nr. V-69 „Dėl informacijos apie pažeidimus Raseinių meno mokykloje teikimo tvarkos aprašo patvirtinimo“.  6.8. Raseinių meno mokyklos direktoriaus 2019 m. lapkričio 28 d. įsakymas Nr. V-80 „Dėl Raseinių meno mokyklos darbuotojų darbo apmokėjimo tvarkos aprašo patvirtinimo“.  6.9. Raseinių meno mokyklos direktoriaus 2019 m. lapkričio 28 d. įsakymas Nr. V-81 „Dėl netarnybinių automobilių naudojimo tvarkos aprašo tvirtinimo“.  6.10. Raseinių meno mokyklos direktoriaus 2019 m. gruodžio 6 d. įsakymas Nr. V-84 „Dėl respublikinio muzikos ir meno mokyklų teatrinio meno dalyko mokinių meninio skaitymo konkurso nuostatų patvirtinimo“. | Parengti vidaus tvarkos dokumentai atitinka teisės aktus , reglamentuoja etatinio mokytojų darbo užmokesčio įvedimo sistemą, užtikrina sklandų darbo užmokesčio sistemos įgyvendinimą. |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

1. **Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai X |
| 5.2. Užduotys iš esmės įvykdytos pagal sutartus vertinimo rodiklius | Gerai ☐ |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Darbo kodekso klausimais. |
| 6.2. Asmens duomenų apsaugos klausimais. |

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)

**IV SKYRIUS**

**VERTINIMO PAGRINDIMAS IR SIŪLYMAI**

**7. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo

/ darbuotojų atstovavimą įgyvendinantis asmuo)

**8. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.